ECL พุ่งเกือบ 7% ลุ้นวิ่งแตะเป้า 5 บ. โบรกฯคาดกำไรปีนี้โต 60%
ECL พุ่งเกือบ 7% ลุ้นวิ่งแตะเป้า 5 บ. โบรกฯคาดกำไรปีนี้โต 60% ล่าสุด ณ เวลา 10.23 น. ราคาอยู่ที่ 4 บาท บวก 0.26 บาท หรือ 6.95% สูงสุดที่ 4.14 บาท ต่ำสุดที่ 3.96 บาท มูลค่าซื้อขายที่ 145.38 ล้านบาท
22 ก.ย. 2560

ผู้สื่อข่าวรายงานว่า ราคาหุ้นบริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 10.23 น. ราคาอยู่ที่ 4 บาท บวก 0.26 บาท หรือ 6.95% สูงสุดที่ 4.14 บาท ต่ำสุดที่ 3.96 บาท มูลค่าซื้อขายที่ 145.38 ล้านบาท ขณะที่ดัชนีตลาดหุ้นไทยโดยรวมลบ 0.10%

ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ฯแนะนำ “ซื้อ”หุ้น บมจ. ตะวันออกพาณิชย์ลีสซิ่ง (ECL) ที่ราคาเหมาะสม 5 บาท โดย Upside risk ที่ยังไม่รวมในประมาณการ คือ Cost saving (ต้นทุนการเงินที่ต่ำกว่า) จากการได้มาซึ่งพันธมิตรญี่ปุ่น PFS ซึ่งเป็นผู้เล่นรายใหญ่ที่เชี่ยวชาญธุรกิจให้สินเชื่อรถและประกันชิ้นส่วนรถยนต์จากญี่ปุ่น ได้ผลักดันให้เกิดธุรกิจใหม่ คือธุรกิจการรับประกันชิ้นส่วนรถยนต์มือสองที่ลูกค้าซื้อ และธุรกิจศูนย์ซ่อมรถครบวงจร ซึ่งจะสามารถปิดจุดอ่อนของธุรกิจได้เป็นครั้งแรกของอุตสาหกรรม คาดว่าเริ่มเห็นผลในไตรมาส 4/60
พร้อมคาดกำไรปี 60-62 เฉลี่ยเติบโตสูงกว่า 60% เป็น 272 ล้านบาท และ 354 ล้านบาท ตามลำดับ